સાજીદના મૃતદેહને વડોદરાથી લુણાવાડા તરફ લાવવાનો હોઇ કોઇ અનિચ્છનિય બનાવ ન બને તેની તકેદારના ભાગરૂપે મહિસાગર જીલ્લા કલેકટર દ્વારા સોસિયલ મિડીયા ઉપર પ્રતિબંધાત્મક જાહેરનામુ બહાર પાડવામાં આવ્યુ હતુ. આ ઉપરાંત ધારા 144ની કલમ પણ લગાડવામાં આવી હતી. તો બીજી તરફ જિલ્લા પોલીસતંત્ર દ્વારા સમગ્ર લુણાવાડામાં મોટીસંખ્યામાં ચુસ્ત પોલીસ બંદોબસ્ત ગોઠવવામાં આવ્યો હતો. જેમાં ત્રણ જિલ્લાની મહિસાગર દાહોદ અને પંચમહાલ જિલ્લાના પોલીસ જવાનો તૈનાત કરવામાં આવ્યા હતા. આ ઉપરાંત એક એસઆરપી બટાલીયન પણ તૈનાત કરી હતી. જયાં આગળ આ બનાવ બન્યો હતો તે જરાતીવાડ વિસ્તાર પોલીસ છાવણીમાં ફેરવાઇ જવા પામ્યો હતો.